বাহুবল প্রতিনিধি ॥ ঢাকা থেকে সিলেটমুখী আন্ত:নগর কালনী এক্সপ্রেস ট্রেনে পেট্রলবোমা নিক্ষেপের সাথে সাথে জড়িত থাকার অভিযোগে এক যুবককে আটক করেছে পুলিশ। আটক যুবক হচ্ছে-ঘটনাস্থলের পার্শ¦বর্তী বড়গাঁও গ্রামের মৃত মাহমুদ হোসেনের ছেলে আলী হোসেন ভূইয়া (৩০)। বৃহস্পতিবার দিবাগত ৩ টার দিকে তাকে আটক করে পুলিশ। সে ইউনিয়ন স্বেচ্ছাসেবক দলের নেতা বলে স্থানীয় সূত্র জানিয়েছে। বৃহস্পতিবার রাত সাড়ে ১০টার দিকে বাহুবল উপজেলার সাটিয়াজুরী-রশিদপুর রেলস্টেশনের মাঝামাঝি স্থানে সিলেটগামী আন্তঃনগর কালনী এক্সপ্রেস ট্রেনে পেট্রোল বোমা হামলা চালায় দুর্বৃত্তরা। এঘটনায় একজন রেলকর্মচারী আহত হন। নিক্ষিপ্ত পেট্রোল বোমাটি ট্রেনের “ঙ” নং বগীতে পড়ে ছিটকে নিচে পড়ে যায়। এতে ট্রেনটির কোন ক্ষয়ক্ষতি হয়নি।